**מתווה בגרויות מעודכן לקראת מועד חורף תשפ"א**

לאור מצב הקורונה המתמשך החליט שר החינוך לצמצם את היקף חומר הלימוד לבגרות, ואת מספר בחינות הבגרות החיצוניות לזכאות עבור תעודת בגרות.

המתווה מיועד לשנת תשפ"א ולמסיימי תשפ"א בלבד.

לתלמידים שאינם מסיימים בתשפ"א- יבחנו עפ"י המתווה הקודם שני מקצועות מתוך אשכול ההומניסטיקה פנימיים ושניים חיצוניים.

עיקר שינוי חובת ההיבחנות הינו באשכול ההומניסטי-להלן פרוט המתווה:

נבחני תשפ"א, האשכול ההומניסטי :

א. **בחינוך הממלכתי-** יש לבחור מקצוע אחד מבין המקצועות- תנ"ך, ספרות, היסטוריה, אזרחות-להיבחנות חיצונית. שלושת המקצועות הנותרים ילמדו ויוערכו בהערכה פנימית.

ב. **בחינוך הממ"ד**- יש לבחור מקצוע אחד מבין המקצועות תנ"ך, תושב"ע (או תלמוד), היסטוריה להיבחנות חיצונית. שאר המקצועות מתוך האשכול ילמדו ויוערכו בהערכה פנימית.

\*מקצוע הספרות הכולל את מחשבת ישראל (ממ"ד)- הערכה פנימית.

ג. **בחינוך החרדי-** יש לבחור מקצוע אחד מבין המקצועות תנ"ך, יהדות (או תלמוד(,היסטוריה, ,

,אזרחות- להיבחנות חיצונית.

\*ספרות (חרדי) - הערכה פנימית.

שאר המקצועות מתוך האשכול ילמדו ויוערכו פנימית

ד. **בבתי ספר דוברי ערבית** - 2 המקצועות היסטוריה ואזרחות ילמדו ויוערכו בהערכה פנימית.

בנוסף למקצוע המורשת.

שאר המקצועות השייכות לאשכול –יבחנו בבחינות חיצוניות.

**אשכול מקצועות היסוד:**

המקצועות בהם חובת היבחנות חיצונית:

א. בבתי ספר דוברי עברית: מתמטיקה, אנגלית ולשון.

ב. בבתי ספר דוברי ערבית: מתמטיקה, אנגלית, ערבית ועברית.

**מקצוע מורחב**:

בחינה חיצונית במועד קיץ בלבד

**מקצוע טכנולוגי מורחב:**

אין שינוי בנהלי ההיבחנות בחינוך הטכנולוגי. המקצוע מוט"ל- חיצוני. אחד משני המקצועות – מוביל או התמחות יש להבחן חיצוני בהתאם להנחיות המפמ"רים כפי שפורסמו בחוזר ספטמבר .2020

**נוהל היבחנות קורונה תשפ"א הינו נוהל מצטבר** :

תלמיד כתה י"ב שכבר נבחן בתש"ף במקצוע מהאשכול ההומניסטי בבחינה חיצונית, עמד בכך בחובת ההיבחנות החיצונית באשכול ההומניסטי לנבחני תשפ"א .

**מתווה בגרות במסלול הכללי: (בהנחה שהמתווה לא ישתנה בשנה הבאה)**

|  |  |  |  |
| --- | --- | --- | --- |
| **מועד תחילת היבחנות** | **מועד סיום מסלול בגרות** | **מספר מקצועות הומניים להיבחנות פנימית** | **מספר מקצועות הומניים להיבחנות חיצונית** |
| תש"פ | תשפ"א | 3 | 1 |
| תשפ"א | תשפ"א | 3 | 1 |
| תשפ"א | תשפ"ב | 2 | 2 |

**מתווה בגרות לערבים/דרוזים:**

|  |  |  |  |
| --- | --- | --- | --- |
| **מועד תחילת היבחנות** | **מועד סיום מסלול בגרות** | **מספר מקצועות הומניים להיבחנות פנימית** | **מספר מקצועות הומניים להיבחנות חיצונית** |
| תש"פ | תשפ"א | 2 מקצועות- היסטוריה ואזרחות | עברית לערבים ושאר מקצועות האשכול. |
| תשפ"א | תשפ"א | 2 מקצועות- היסטוריה ואזרחות | עברית לערבים ושאר מקצועות האשכול. |
| תשפ"א | תשפ"ב |  |  |

**מבחר שאלות ותשובות שעלו מן השטח:**

1. **האם יהיו נוסחים מיוחדים של הבחינה הפנימית לעולים**?

*עולים הזכאים למבחן עולה יקבלו תוספת נקודות ולא בחינת עולים.*

1. **מהו תאריך הגשת ציוני הבחינות הפנימיות**?

*עד לסוף מועד חורף תשפ"א-1/3/2*1

1. **כיצד יורכב הציון פנימי?**

*עפ"י גיליון הציונים שנשלח שקלול ציוני המבחנים הבאים:*

*5 מבחני הצלחה, מבחן אמצע, מבחן מתכונת ומבחן סיום*.

1. **מדוע נשלחו מתכונות לבחינות שהן חיצוניות?**

*בשנה זו, שבה הקורונה אחראית על מציאות חיינו, חשוב שהלומדים יקבלו תרגולים רבים והוכחות למידה והיבחנות.*

1. **האם יש חובה לקיים מתכונת לבחינה חיצונית?**

*מומלץ- עפ"י שיקול דעתו של מנהל ההשכלה והמורה המקצועי*.

1. **יש מתכונות רק ל-3 יח"ל, מה עושה מורה המגיש לבגרות ל-4 ו-5 יח"ל?**

*יש להשתמש בבגרויות מהשנים הקודמות בהלימה למיקוד שפורסם*.

1. **מי בוחן תלמיד שזכאי לבחינה בעל פה בבחינה פנימית?**

*מומלץ שמורה מתחום הדעת שאינו מלמד את התלמיד יבחן את התלמיד. במידה ואין כזה, המורה המלמד יבחן.*

1. **האם המבחנים הפנימיים יאספו?**

*יש לשמור את המבחנים ביחידה ,עד לדרישת משרד החינוך לקבלת המבחנים לבדיקה.*

1. **עד מתי צריך לשמור את המבחנים ביחידה?**

*הבחינות יישארו ביחידה עד לחודש דצמבר* 2021

1. **מי בודק את המבחנים הפנימיים?**

*המורה המקצועי של התלמיד.*

1. **כיצד יבחנו התלמידים במקצועות ההרחבה?**

*מקצועות ההרחבה יתקיימו במועד קיץ תשפ"א* ***רק במתכונת חיצונית***

1. **מה קורה לנער שלא יוכל לגשת לבחינה חיצונית בתאריך שנקבע בגלל מחלה שאינה קורונה?**

*יש להגיש אישורי מחלה בהתאם לתקנון הבגרות (חוזר מנכ"ל) לאישור אגף הבחינות במשרד-לאישור היבחנות במועד אחר.*

1. **מה קורה לנער שלא שפר עליו מזלו ובשני התאריכים של הבחינה החיצונית הוא בבידוד**?

*יבחן במועד הבא.*

1. **נער שלא נרשם לבחינות החיצוניות יכול להירשם לפנימיות במסמך שיתקבל?**

*ההרשמה לבחינות הפנימיות ,תעשה במסגרת הטבלה המצורפת.*

*לא ניתן להירשם לבחינות חובה –חיצוניות* ***.***

1. **נער שאמור לסיים בשנת תשפ"א ותוכננו עבורו 3 בחינות פנימיות ואחת חיצונית, ולא ניגש בסוף לחיצונית ועובר ועדת חריגים לשנה הבאה- מה דינן של הבחינות הפנימיות?**

*תלמיד שלא* ***ייגש*** *לבחינה חיצונית- לא יוכרו לו ציוני הבגרות הפנימיים.*

נשמח לעמוד לרשותכם בכל שאלה/הבהרה/הארה,

מאחלים הצלחה רבה ושולחת תודה גדולה לכל העוסקים במלאכת ההובלה החינוכית בתקופה מאתגרת זו.